Publication: Magyar Közlöny
Issue: MK-2000-129 (Year: 2000, Number: 129)
Era: 1990-2004
Section: a bírósági cégeljárásról szóló 1997. évi CXLV. törvény
Paragraph Index: 841

a bírósági cégeljárásról szóló 1997. évi CXLV. törvény (a továbbiakban: Ct.) 5. §-ának (2) bekezdése helyébe a következő rendelkezés lép: „(2) Ha a csoportosított cégadatok valamely személy cégtulajdonosi minőségére, cégjegyzési jogosultságára vagy arra vonatkoznak, hogy valamely személy mely cégeknél lát el vezető tisztséget vagy felügyelő bizottsági tagságot, ez a céginformáció csak akkor teljesíthető, ha az bíróság, ügyészség, bírósági végrehajtó, nemperes eljárást lefolytató közjegyző vagy közigazgatási szerv külön törvényben meghatározott feladatainak teljesítéséhez, illetve más információt kérőnek az adott cégformára vonatkozó, törvényben biztosított jogai gyakorlásához szükséges. Törvényes jogcím hiányában az információt kérőnek az érintettek hozzájárulását igazolnia kell.”

Source: https://magyarkozlony.hu/hivatalos-lapok/b44d917afe2b21526a228c45a222e431bac29ab6/dokumentumok/446795ab2d0a375f26a6817d614ee0a56a1bec7e/letoltes